Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 2 Pv 485/14/8810	Spišská Nová Ves, 24.2.2015
EEČ : 2-68-226-2015

U Z N E S E N I E

Trestná vec:	obvinený XXXXX 
Prečin:	Násilie proti skupine obyvateľov podľa § 359 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Spišská Nová Ves
Podľa § 215 odsek 1 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
pre prečin násilia proti skupine obyvateľov podľa § 359 ods. 1, ods. 2 písm. b/ Tr. zákona, § 138 písm. a/ Tr.  zákona na tom skutkovom základe, že dňa 9. februára 2014, vo večerných hodinách, okolo 21.00 h, v Spišskej Novej Vsi, na ul. Tkáčskej č. 2720/11, vo svojom byte s dýkou v ruke, naháňal tam prítomnú svoju dcéru XXXXX, vnučku XXXXX a XXXXX, nevestu svojej dcéry, súčasne sa im vyhrážal zabitím, čím u nich vyvolal takú obavu z realizácie vyhrážok, že sa pred ním uzamkli v izbe odkiaľ sa im po 10 minútach podarilo utiecť a privolať pomoc, pretože je nepochybné, že sa nestal skutok, pre ktorý sa viedlo trestné stíhanie. 

lebo je nepochybné, že sa nestal skutok, pre ktorý sa vedie trestné stíhanie

Odôvodnenie:
Poverený príslušník Okresného riaditeľstva Policajného zboru, Obvodného oddelenia v Spišskej Novej Vsi, pod sp. zn. ORP-1156/SN-SN-2014 viedol trestné stíhanie proti obv. XXXXX pre prečin násilia proti skupine obyvateľov podľa § 359 ods. 1, ods. 2 písm. b/ Tr. zákona,  s použitím § 138 písm. a/ Tr.  zákona  
na tom skutkovom základe, že dňa 9. februára 2014, vo večerných hodinách, okolo 21.00 h, v XXXXX vo svojom byte s dýkou v ruke, naháňal tam prítomnú svoju dcéru XXXXX, vnučku XXXXX a XXXXX, nevestu svojej dcéry, súčasne sa im vyhrážal zabitím, čím u nich vyvolal takú obavu z realizácie vyhrážok, že sa pred ním uzamkli v izbe odkiaľ sa im po 10 minútach podarilo utiecť a privolať pomoc.

Dňa 19.02.2015 predložil poverený príslušník Obvodného oddelenia PZ v Spišskej Novej Vsi spis prokurátorovi s návrhom na zastavenie trestného stíhania obvineného podľa § 215 ods. 1 písm. a/ Tr. poriadku s odôvodnením, že po vznesení obvinenia XXXXX pre uvedený prečin, neboli zistené objektívne dôkazy o jeho spáchaní. 

Preskúmaním uvedeného návrhu a na vec sa vzťahujúceho trestného spisu bol zistený následovný skutkový stav. 

	Obvinený XXXXX spáchanie skutku poprel s tým, že si nepamätá, aby sa ho vôbec dopustil a ani nemal dôvod na jeho spáchanie. 

	Poškodené osoby, XXXXX, dcéra obvineného, XXXXX, vnučka obvineného a XXXXX, nevesta jeho dcéry, ako blízke príbuzné obvineného, po vznesení obvinenia využili svoje právo a odmietli proti obvinenému vypovedať. 

	Iní svedkovia, ktorí by mohli potvrdiť, že skutok sa stal, že sa ho dopustil obvinený a za takých okolností, že skutok napĺňa znaky trestného činu zistené neboli. 
Neboli zistené, ani iné nepriame dôkazy.

	Na základe vyššie uvedeného je nutné konštatovať, že po vznesení obvinenia neboli zistené také skutočnosti svedčiace v neprospech obvineného, ktoré by nepochybne dokazovali, že sa stal skutok, pre ktorý sa viedlo trestné stíhanie. 

	Podľa § 215 ods. 1 písm. a) Trestného poriadku „prokurátor zastaví trestné stíhanie, ak je nepochybné, že sa nestal skutok, pre ktorý sa vedie trestné stíhanie.  

	Z týchto dôvodov bolo potrebné rozhodnúť tak, ako je uvedené vo výroku tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Irena Kurucová
prokurátorka